Kauhun kynnys

Kauhun kynnys on yhdysvaltalaisen August Derlethin kauhuromaani vuodelta 1945. Romaani perustuu H. P. Lovecraftin muistikirjasta löytyneisiin lyhyisiin juoniluonnoksiin ja on Derlethin ja Lovecraftin 16:sta ”postuumista yhteistyötarinasta” ainoa, jossa on mukana lyhyitä pätkiä Lovecraftin tekstiä. Suomennos ilmestyi WSOY:n Fan-sarjassa 1993.

Juoni 

Romaani sijoittuu Massachusettsissa sijaitsevaan kuvitteelliseen Arkhamin kaupunkiin ja sisältää lukuisia viittauksia Lovecraftin tuotantoon. Kirjan päähenkilö on englantilainen Ambrose Dewart, joka perii Arkhamista vanhan sukutalon. Talon ikkunasta näkyy joskus vilahduksia oudoista maisemista, ja siinä on suljettu torni. Dewart alkaa tutkia perheensä historiaa ja saa tietää esivanhempansa harjoittaneen wampanoag-velhon kanssa rituaaleja, jotka kutsuivat maapallolle Yog-Sothothin, ”hänet joka odottaa kynnyksellä”. Kertomuksen lopussa suoritetaan onnistunut karkotusloitsu ja kauhujen torni tuhoutuu.

Vastaanotto 

E. F. Bleilerin (1983) mukaan ”Uuden-Englannin miljöö ei ole uskottava eikä romaani tavoita Lovecraftin henkeä, mutta se on silti Derlethin pastisseista paras”.

Lähteet

Viitteet

Aiheesta muualla 

 Kauhun kynnys Risingshadow-sivustolla.

Cthulhu-romaanit
Yhdysvaltalaiset kauhuromaanit
Vuoden 1945 kirjat